钦定古今图书集成/明伦汇编/氏族典/第284卷 > 黄亢
## 钦定古今图书集成/明伦汇编/氏族典/第284卷 > 黄亢

按《宋史黄亢传》：“亢字清臣，建州浦城人。少奇颖过人。
年十五，以文谒翰林学士章得象，得象奇之。游钱塘，
以诗赠处士林逋，逋尢激赏。时王随知杭州，奏禁西
湖为放生池。亢作诗数百言以奉，士人争传之。亢为
人侏儒，不饰小节，对人野率，如不能言。然嗜学彊记，
为文词奇伟，卒，乡人类其文为十二卷，号《东溪集》。”